Мікалай Мартынавіч Рудык

Мікалай Мартынавіч Рудык () — старшы лейтэнант Рабоча-сялянскай Чырвонай Арміі, удзельнік Вялікай Айчыннай вайны, Герой Савецкага Саюза (1944).

 Біяграфія 
Нарадзіўся ў сяле Стэпашкы (цяпер Гайсынскі раён, Вінніцкая вобласць, Украіна). У 1939 годзе прызваны на службу ў Рабоча-сялянскую Чырвоную Армію. У 1941 годзе скончыў Сызранскае танкавае вучылішча. З пачатку Вялікай Айчыннай вайны на фронце.

Да снежня 1943 года старшы лейтэнант Мікалай Рудык камандаваў танкавай ротай 326-га танкавага батальёна 117-й танкавай брыгады 1-га танкавага корпуса. Вызначыўся падчас вызвалення Віцебскай вобласці. 16 снежня 1943 года рота Рудыка першай уварвалася ў распалажэнне праціўніка і разграміла яго калону, знішчыла 5 гармат, 8 аўтамашын і некалькі дзясяткаў салдат і афіцэраў, пратрымалася да падыходу асноўных сіл. У тым баі Рудык загінуў. Пахаваны ў вёсцы Мехавое Гарадоцкага раёна Віцебскай вобласці.

Указам Прэзідыума Вярхоўнага Савета СССР ад 24 красавіка 1944 года старшы лейтэнант Мікалай Рудык пасмяротна ўзнагароджаны званнем Героя Савецкага Саюза. Таксама пасмяротна ўнагароджаны ордэнам Айчыннай вайны I ступені.

 Памяць 

 Імем Мікалая Рудыка названа вуліца ў Стэпашках, дзе ўсталяваны яго бюст.
 Абеліск на месцы гібелі Мікалая Рудыка, на поўнач ад Быкоў Гарадоцкага раёна Віцебскай вобласці.

 Крыніцы 

 Літаратура 
 Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.

Катэгорыя:Героі Савецкага Саюза